[{"text_idx": "#000002", "text": "Dyma\u2019r llwybr hawsaf i fyny Cader Idris, ond dyma\u2019r hiraf, dros bum milltir. Mae\u2019r llwybr yn nesau at Gader Idris o ben dyffryn Dysynni ac yn dringo\u2019n raddol i fyny i ymuno a\u0302 Llwybr Pilin Pwn ar ben Rhiw Gwredydd."}, {"text_idx": "#000011", "text": "Wrth groesi\u2019r bont dros Afon Cader, fe welwch adfeilion bwthyn yn cynnwys carreg goffa ar y dde i chi. Hwn oedd cartref Mari Jones, ym 1800 cerddodd 25 milltir yn droednoeth dros y mynyddoedd i\u2019r Bala i brynu un Beibl Cymraeg gan y Parch Thomas Charles. Dywedir mai ei hymroddiad hi a\u2019i hysbrydolodd i sefydlu Cymdeithas y Beibl."}, {"text_idx": "#000014", "text": "Mae llawer o\u2019r llynnoedd o amgylch Cader Idris i fod yn ddiwaelod, a dywedir, ar o\u0302l treulio noson ar y copa, y byddai rhywun naill ai\u2019n deffro\u2019n fardd neu\u2019n \u2018wallgofddyn\u2019."}, {"text_idx": "#000015", "text": "Mae chwedloniaeth Cymru hefyd yn awgrymu mai Cader Idris oedd maes hela Gwyn ap Nudd a\u2019i Gw\u0302n Annwn. Yr oedd udo\u2019r helgwn hwn yn rhagfynegi marwolaeth i bawb a\u2019i clywai \u2014 yn gyru eu henaid i\u2019r isfyd."}, {"text_idx": "#000018", "text": "Mae llawer o\u2019r ardal o amgylch Cader Idris yn Warchodfa Natur Genedlaethol ddynodedig \u2013 cartref i blanhigion Artig-alpaidd fel y tormaen porffor a chorhelyg."}, {"text_idx": "#000020", "text": "Mae\u2019n bwysig cofio mai dyma\u2019r dyddiau cyn ffotograffiaeth, a phaentiad Wilson fyddai\u2019r tro cyntaf i lawer weld tirwedd Eryri."}]